cyanic-selkie/wikianc huggingface dataset:
মহাকাশ যানের মুখ্য ইঞ্জিন
মেইন কম্বাশন চেম্বার
হট গ্যাস ম্যানিফোল্ড সার্কিট  হতে প্রত্যেক ইঞ্জিনের মেইন কম্বাশন চেম্বার (এম সিসি)   জ্বালানী সমৃদ্ধ উষ্ণ গ্যাস পেয়ে থাকে।  তরল অক্সিজেন এবং গ্যাসীয় হাইড্রোজেন  ইঞ্জেক্টরের  দহন প্রকোষ্ঠে যায়। ইঞ্জেক্টর  দাহ্য জ্বালানী মিশ্রিত করে। ইঞ্জেক্টরের  কেন্দ্রে ছোট একটি দহন প্রকোষ্ঠ থাকে যাতে স্ফুলিংগ বর্ধন করা হয়,এবং ডুয়াল-রিডান্ড্যান্ট স্পার্ক ইগনাইটার  দুটি  ইঞ্জিন শুরুর প্রস্তুতিতে দহন আরম্ভ করতে ব্যবহৃত হয়।প্রায় তিন সে. পরে সেগুলো বন্ধ করে দেয়া হয় কারণ দহন প্রক্রিয়া নিজেই চালু থাকে। মেইন ইঞ্জেক্টর  এবং  ডোম অ্যাসেম্বলি  গুলো হট গ্যাস ম্যানিফোল্ডের  সাথে ঝালাই করা থাকে, এম সিসি  এর সাথে হট গ্যাস ম্যানিফোল্ড,  বোল্ট  দিয়ে আটকান থাকে।  এম সিসি তে ইনকনেল-৭১৮ এর তৈরি খোল থাকে যার আবরণ তামা-রূপা-জিরকোনিয়াম  সংকর দিয়ে তৈরি যা  এনএআরলয়-জেড  নামে পরিচিত, বিশেষ ভাবে আরএস-২৫ এর জন্য উন্নত করা হয়। প্রায় ৩৯০ টি যাবার পথ, বিশেষ আবরণটির মধ্য দিয়ে যায় তরল হাইড্রোজেন বহন করে  এম সিসি  এর শীতলতা চালু রাখার জন্য, কারণ দহন প্রকোষ্ঠের তাপমাত্রা উড্ডয়নের সময় বেড়ে ৩৩০০° সে (৬০০০° ফা) পর্যন্ত উঠে যা লোহার স্ফুটনাংক এর মানের সমান।
নজেল
ইঞ্জিনের  নজেল  লম্বায়  ১২১ ইঞ্চি (৩.১ মি.), মুখের ব্যাস ১০.৩ ইঞ্চি (০.২৬ মি.) এবং পশ্চাৎ অংশের মাপ ৯০.৭ ইঞ্চি (২.৩০ মি.)    নজেল  ঘণ্টাকৃতির হয় এবং  এম সিসির  সাথে বোল্ট দিয়ে আটকান থাকে, যা  ডি-লাভা নজেল   নামে পরিচিত। প্রকোষ্ঠ গুলোর চাপের কারণে  'আর এস-২৫'  এর অস্বাভাবিক প্রসারণ অনুপাত (প্রায়  ৭৭.৫ : ১) থাকে। সমুদ্র সমতলে, এই অনুপাতের নজেলের  নির্গত শিখা ভিন্ন ভিন্ন দিকে প্রবাহিত হতে পারে ,যা মহাকাশ যানে নিয়ন্ত্রণ জটিল করে এবং  এর ক্ষতি করতে পারে। তাই রকেটডাইনের প্রকৌশলীরা  নজেলের  দেয়ালের কোণ পরিবর্তন করে, পশ্চাৎ অংশে সরু করে দেন। এতে নিচের অংশের চাপ বেড়ে যায় এবং পরম চাপের মান ৪.৬-৫.৭ পিএসআই (৩২-৩৯ কিলো প্যাসকেল),  ভিন্ন দিকে প্রবাহ রোধ সম্ভব হয় । ভেতরের প্রবাহ নিম্নচাপে থাকে, যা প্রায়  2 পিএসআই (১৪ কিলো প্যাসকেল)বা এর কম। প্রতিটি নজেলের ভেতরের দেয়াল, পাশাপাশি জোড়া লাগান মরিচা রোধী ইস্পাতের নলের ভেতরের তরল হাইড্রোজেনের প্রবাহ  দ্বারা শীতল করা হয়। মহাকাশ যানে, নজেলের সামনের প্রান্তে একটি সুরক্ষা বলয় ঝালাই করা থাকে যা থেকে নভো-খেয়াযানের সাথে যুক্ত তাপ সুরক্ষার আচ্ছাদন শুরু হয়। নজেলের  উন্মুক্ত দিকে  তাপ সুরক্ষার আচ্ছাদন প্রয়োজন হয় উৎক্ষেপণ, উর্দ্ধগমণের সময়, পৃথিবীর কক্ষপথে এবং যাত্রার শুরুতে। আবরণটি ধাতুর পর্দা ও পাত দিয়ে ঢাকা থাকে যার মধ্যে চার স্তরের ধাতুর গোঁজ দেয়া থাকে। পরে দুইটি  ডাবলি রিডান্ড্যান্ট মটোরোলা ৬৮০০০ (এম৬৮০০০)  প্রসেসর  (মোট ৪টি এম৬৮০০০ প্রতি কন্ট্রোলারে)  দ্বারা পরিবর্ধিত করা হয়।   ইঞ্জিনে আলাদা কন্ট্রোলার যুক্ত করার ফলে ইঞ্জিন এবং ভালভের মধ্যে যোগাযোগ সহজ হয়ে যায়, কারণ সেন্সর এবং একচুয়েটর গুলো শুধু সরাসরি কন্ট্রোলারে যুক্ত থাকে, প্রতি এমইসি   যুক্ত থাকে নভো-খেয়াযানের  জেনারেল পারপাস কম্পিউটার  (জিপিসি) অথবা এসএলএস এর এভিয়োনিক্স স্যুটের   সাথে এর নিজস্ব ইঞ্জিন ইন্টারফেস ইউনিটের  মাধ্যমে। একটি স্বতন্ত্র ব্যবস্থা ব্যবহার করা হলে এর সফটওয়্যার বিষয়ক জটিলতা কমে আসে এবং গ্রহণযোগ্যতা বাড়ে।
দুইটি স্বতন্ত্র  ডুয়াল-সিপিইউ  কম্পিউটার, এ এবং বি, কন্ট্রোলার গঠন করে; যা একে অপরের পরিপূরক । এ কন্ট্রোলার এর অভাবে  বি কন্ট্রোলার টি পুরো ব্যবস্থা  পরিচালনায় কোন বাধা দেয়া ছাড়াই কাজ করা শুরু করে; অবশ্য একইসাথে বি কন্ট্রোলার টি অক্ষম হলে ইঞ্জিন বন্ধ হয়ে যায়। প্রতি ব্যবস্থায় (এ এবং বি), দুইটি এম৬৮০০০ "লক-স্টেপ" পদ্ধতিতে পরিচালিত হয়, প্রত্যেক ব্যবস্থায় ত্রুটি শনাক্ত করার জন্য, এম৬৮০০০  দুটির  প্রসেসর হতে আসা সংকেত মাত্রা যাচাই করা হয় । যদি দুটি সংযুক্ত ব্যবস্থায়  পার্থক্য ধরা পড়ে তাহলে বন্ধ করার নির্দেশ পাঠানোর পর, নিয়ন্ত্রণ কাজ অন্য ব্যবস্থাটির উপর ন্যাস্ত হয়।  মটোরোলা  এর  এম৬৮০০০ এবং আরেক প্রস্তুতকারক  টিআরডব্লিউ  এর পণ্যে সূক্ষ্ম পার্থক্য থাকার কারণে, একই  প্রস্তুতকারকের  তৈরী  এম৬৮০০০ প্রত্যেক ব্যবস্থায় ব্যবহৃত হয়। (উদাহরণ স্বরুপ- এ কন্ট্রোলারে  মটোরোলা  এর  দুইটি এম৬৮০০০ এবং বি কন্ট্রোলারে  টিআরডব্লিউ  এর এর দুইটি এম৬৮০০০ যুক্ত থাকতে পারে)।  ব্লক I  কন্ট্রোলারের  স্মৃতিধারন-ব্যবস্থা প্লেটেড-ওয়ার প্রকৃতির হয়, যা অনেকটা চুম্বকীয়  স্মৃতিধারন-ব্যবস্থার মতই কাজ করে এবং  বিদ্যুৎ প্রবাহ বন্ধ করার পরেও তথ্য ধারণ করে রাখে।   ব্লক II কন্ট্রোলারে ব্যবহৃত হয় প্রচলিত স্থির সিমস র‍্যাম
কন্ট্রোলার গুলো উৎক্ষেপণের ধাক্কা সামাল দেয়ার উপযুক্ত করে তৈরী হয়ে থাকে এবং তা প্রমাণিত বলে দেখা যায়।  চ্যালেঞ্জার  দুর্ঘটনায় তদন্তের সময় দুইটি  এমইসি ( ২০২০ ও ২০২১ ইঞ্জিন হতে ), সাগরের তল থেকে উদ্ধার করা হয়, হানিওয়েল অ্যারোস্পেস  এর কাছে পরীক্ষা ও বিশ্লেষণ করতে পাঠান হয়। একটি  কন্ট্রোলার  ভেঙ্গে খুলে গিয়েছিল, এবং মারাত্মক ভাবে দুটিই ক্ষয়প্রাপ্ত ও ক্ষতিগ্রস্থ হয়। দুটিকেই খুলে স্মৃতিধারন-ব্যবস্থাকে আধানমুক্ত পানি দিয়ে ধৌত করা হয়। এদেরকে শুস্ক করার পরে, তথ্য গুলো খতিয়ে  দেখার জন্য সংগৃহীত হয়।
মুখ্য ভালভ সমূহ
মহাকাশ যানের মেইন অক্সিডাইজার ভালভ এবং  জ্বালানী বাহী ভালভ গুলো কে ব্যবহার করা হয় ইঞ্জিন পুরোপুরি বন্ধ করে দেবার পর অবশিষ্ট দাহ্য জ্বালানী বের করে আনার জন্য, ইঞ্জিনের বাতাস বের হওয়ার পথ দিয়ে তরল অক্সিজেন এবং ড্রেইন ভালভ এর ভেতর দিয়ে তরল হাইড্রোজেন বের করা হয়। অবশেষ গুলো বের করে আনার পর,  যাত্রা সমাপ্তি হওয়া পর্যন্ত বন্ধ করে রাখা হয়।
প্রতিটি ইঞ্জিনের দহন কক্ষের শীতলীকরণ তরলের নির্গম পথ এর উপর একটি কুল্যান্ট কন্ট্রোল ভালভ বসান থাকে। প্রতিটি ইঞ্জিন কন্ট্রোলার,  নজেল শীতলীকরণ চক্রের নির্গত গ্যাসীয় হাইড্রোজেনের প্রবাহ নিয়ন্ত্রণ করে, এভাবে তাপমাত্রা নিয়ন্ত্রণে থাকে। ইঞ্জিন চালু করার সময়  চেম্বার কুল্যান্ট ভালভ  পুরোপুরি (১০০%) খোলা থাকে । ইঞ্জিন চালু হয়ে গেলে, সর্বোচ্চ শীতলীকরণের জন্য গতি বৃদ্ধিকে ১০০-১০৯% এ উন্নীত করার জন্য এই ভালভকে পুরোপুরি খুলে দেয়া হয়। গতি বৃদ্ধিকে ৬৫-১০০% রাখার জন্য এই ভালভকে, কম মাত্রার শীতলীকরণের জন্য ৬৬.৪ হতে ১০০% মাত্রায় খোলা হয়।
গিম্বাল
প্রতি ইঞ্জিনে একটি করে  গিম্বাল বিয়ারিং বসানো থাকে , যা একটি সর্বজনীন বল এ্যান্ড সকেট জয়েন্ট    অর্থাৎ গোলাকার কোটরের ভেতরে অন্য একটি গোলাকার বস্তুর সন্ধি । এটি ঊৎক্ষেপণ অংশের   উপরিভাগের  ফ্ল্যাঞ্জ  এর  সাথে   বোল্ট  দিয়ে আটকান থাকে এবং  নিচের  ফ্ল্যাঞ্জ এর সাথে বোল্ট দিয়ে আটকান থাকে।  এটি ঊৎক্ষেপণ অংশ এবং ইঞ্জিনের  মধ্যখানে  ঘাত-সহনশীল তলের কাজ করে, যা  ৭,৪৮০ পাউণ্ড (৩,৩৯০ কেজি) ইঞ্জিনের ভর বহন করে এবং  ২৩০ টন (৫০০,০০০ পাউন্ড) ঘাত সহ্য করে থাকে। একইসাথে ঊৎক্ষেপণ অংশ এবং ইঞ্জিন কে ধরে রেখে ,  গিম্বাল বিয়ারিং  ইঞ্জিন  কে  দুই অক্ষের উপর  নির্দিষ্ট বিন্দুতে কেন্দ্রীভুত হয়ে  ±১০.৫° কোণে ঘুরাতে পারে।. এই ঘুর্ণন, ইঞ্জিন  সৃষ্ট ঘাত এর গতিপথকে পরিবর্তন করতে পারে এবং মহাকাশ যানকে সঠিক দিকে নিয়ে যায়। এই বিয়ারিং  এর মাপ প্রায়  ২৯০X৩৬০ মি.মি.(১১X১৪ ইঞ্চি), ভর  ১০৫ পাউণ্ড (৪৮ কেজি), এবং  টাইটানিয়াম সংকরের দ্বারা তৈরি হয়ে থাকে।
লো-প্রেসার অক্সিজেন এবং লো-প্রেসার ফুয়েল টার্বোপাম্প  পরস্পরের থেকে ১৮০ ডিগ্রী কোণে  নভো খেয়াযানের পেছনের ঘাত প্রদানকারী অংশে বসান থাকে। লো-প্রেসার টার্বোপাম্প এবং হাই-প্রেসার টার্বোপাম্প থেকে আসা পথে নমনীয় বায়ুপ্রকোষ্ঠ থাকে যার কারণে লো-প্রেসার ফুয়েল টার্বোপাম্প স্থির থাকে, সেসময়ে ইঞ্জিন সৃষ্ট ঘাত এর গতিপথ সংশোধন করা হয়, এর অন্য কাজ হলো পাম্প গুলো পুরোদমে চালু হওয়ার পর ক্ষতি হওয়া থেকে রক্ষা করা। তরল হাইড্রোজেনের  এলপিএফটিপি থেকে এইচপিএফটিপি তে যাওয়ার পথে আবরণ দেয়া হয় যাতে তরল অক্সিজেন প্রবাহ সঠিক থাকে।
হিলিয়াম প্রয়োগ ব্যবস্থা
জ্বালানী এবং অক্সিডাইজার ব্যবস্থার সাথে, উৎক্ষেপণ যানের  এম পি এস  এর সাথে দশটি ট্যাংক ভর্তি হিলিয়াম প্রয়োগের জন্য রাখা হয় যা যুক্ত হয়ঃ রেগুলেটর, আটকানোর ভালভ, বিতরন ব্যবস্থা, এবং নিয়ন্ত্রক ভালভ এর সাথে। এ ব্যবস্থাটি ইঞ্জিন চলার সময় নিরাপদ ভাবে দহনকার্যের জন্য, এবং দাহ্য মিশ্রণ বাহী ভালভ খোলার চাপ প্রয়োগে এবং  তাৎক্ষণিক শাটডাউনের জন্য ব্যবহার করা হয় ।  পরবর্তীতে পুনঃব্যবহৃত হওয়ার আগে ভালভ গুলোর চাপ প্রয়োগে এবং নিরাপদ ভাবে দহনকার্যের জন্য, এই ব্যবস্থাকে আবার চালু করে দেয়া হয়
উন্নয়ন
alt=A video showing RS-25 testing. The video opens with a night view of a large scaffold structure (the test stand), lit with internal lights. The view then switches to show the nozzle of a rocket engine, mounted within the structure, lighting and beginning to fire. The view then cuts back to the view of the scaffold, from which large amounts of steam are now billowing out of, towards the right of the frame. Wide and close-up views of this plume follow, before the view switches back to the engine nozzle, which shuts down.|thumb| স্টেনিস স্পেস সেন্টারে,  আর এস-২৫ কে পরীক্ষা করা হচ্ছে 'আর এস-২৫' এর প্রচলন কাল ছিল ১৯৬০ এর কাছাকাছি সময়ে যখন নাসার  মার্শাল স্পেস ফ্লাইট  এবং রকেটডাইন উচ্চ চাপ ইঞ্জিনের উপর একটি গবেষণা ধারা চালু করে, সফল জে-২ ইঞ্জিন   হতে এটিকে উন্নয়ন করা হয় যেটি এস-II এবং এস -IVB এ ব্যবহৃত হয়, যেগুলো  স্যাটার্ন-V রকেটের  অংশ হিসেবে এপোলো প্রোগ্রামের সময় নিযুক্ত ছিল।  স্যাটার্ন-V ইঞ্জিনের উন্নয়ন করার উদ্দেশ্যে এই গবেষণা কার্যক্রম চালান হয়েছিল,এতে ৩৫০,০০০  পাউণ্ড বল প্রয়োগ ক্ষমতার আরো উচ্চতর ধাপের  এইচ জি-৩  এর নকশা করা হয়  ।  অ্যাপোলো এর জন্য তহবিল বন্ধ করা হলে  এইচ জি-৩ বাতিল হয়ে যায় সেসাথে আরো উন্নত এফ-১ ইঞ্জিনের  পরীক্ষা ও শেষ হয়ে গিয়েছিল। ] মুলত এইচ জি-৩ এর জন্য তৈরী নকশা থেকেই  আরএস-২৫  এর ভিত নির্মিত হয়।
এদিকে ১৯৬৭ সালে,  মার্কিন বিমান বাহিনী উন্নত রকেট ইঞ্জিন সিস্টেমের একটি গবেষণায় প্রজেক্ট আইসিনগ্লাস শীর্ষক প্রকল্পে অর্থায়ন করে, সেসাথে  রকেটডাইন  কে  এয়ারোস্পাইক  ইঞ্জিন বিষয়ে তদন্ত করতে এবং  প্র্যাট & হুইটনি (পি&ডাব্লিউ) কে আরো সাশ্রয়ী  ডি-লাভা নজেল-যুক্ত ইঞ্জিন তৈরীতে গবেষণা করতে নিয়োগ করে। এসব গবেষণার পর, পি&ডাব্লিউ ২৫০,০০০ পাউণ্ডf ক্ষমতার  এক্সএলআর-১২৯ ইঞ্জিনের প্রস্তাব দেয়, যেটি ছিল  দ্বি-অবস্থান যুক্ত প্রসারযোগ্য নজেল  এবং এটি বিস্তৃত উচ্চতা সীমায় বাড়তি দক্ষতা দিতে সক্ষম।
জানুয়ারি  ১৯৬৯ সালে  নাসা  মহাকাশ যান উন্নয়নের সূচনা করতে 'জেনারেল ডাইনামিক্স', 'লকহিড', 'ম্যাকডোনাল ডগলাস' ও 'নর্থ আমেরিকান রকওয়েল'  এর সাথে চুক্তি করে।  'ফেজ-এ' গবেষণার অংশ হিসাবে, কোম্পানী গুলো "এক্সএলআর-১২৯" ইঞ্জিনকে নির্বাচিত করে, যা ৪১৫,০০০ পাউণ্ড বল উৎপাদন করে, নকশার জন্য ভিত্তি ধরে নেয়া হয়। 22] পরবরতীতে সব গুলো নকশাতেই এর অস্তিত্ব পাওয়া যায়। কিন্তু  অভিনব নির্মানশৈলীর  অধিকতর উন্নত নকশাতে আগ্রহী ছিল, যা তাদের ভাষায় "রকেট ইঞ্জিন প্রযুক্তির একটি অগ্রগতি"।  তারা নতুন নকশার নির্দেশ দেয় যাতে উচ্চ চাপের দহন প্রকোষ্ঠ থাকে আর প্রায়  ৩০০০ পিএসআই চাপে থাকে, যাতে করে ইঞ্জিনের কর্মক্ষমতা বৃদ্ধি পায়।
১৯৭০ সালে প্রস্তুত করার কাজ শুরু হলে, নাসা প্রস্তাব আহবান করেছিল মুলত 'ফেজ বি(Phase B)' ধারনার আরেকটি মুখ্য ইঞ্জিনের জন্য, যাতে গতিবৃদ্ধির জন্য ধাপভিত্তিক দহনে (Staged combustion cycle) ডি লাভা ধাচের ইঞ্জিনের চাহিদা শর্তভুক্ত ছিল এই প্রস্তাব আহবান করা হয় তৎকালীন পুনঃব্যবহার্য স্পেস শাটলের চাহিদা সামনে রেখে যাতে দুইটি ধাপ থাকে, একটি কক্ষপথের যান ও আরেকটি ছিল মনুষ্যবাহী যানের বুষ্টার । এক্ষেত্রে একটি মাত্র ইঞ্জিনকে কাজ করিয়ে দুটি ভিন্ন  নজেলের সাহায্যে ঐ দুটি যান কে চালানো আবশ্যক ছিল (১২টি 'সমুদ্র সমতলে' ৫৫০,০০০ পাউণ্ডf একক ভাবে ঘাত প্রদান ক্ষমতার বুষ্টার ইঞ্জিন এবং ৩টি 'ভ্যাকুয়ামে' ৬৩২,০০০ পাউণ্ডf একক ভাবে ক্ষমতার কক্ষপথ যানের ইঞ্জিন)।  রকেটডাইন,  পি&ডাব্লিউ  এবং   এয়ারোজেট জেনারেল  কে কাজের জন্য নির্বাচিত করে অর্থ প্রদান করা হয়, যদিও  পি&ডাব্লিউ  কিছু অগ্রগতি দেখায় (সেবছরে ৩৫০,০০০ পাউন্ডf ক্ষমতার ইঞ্জিনের প্রদর্শন করে) এবং  এয়ারোজেট জেনারেল  এর পূর্ব অভিজ্ঞতা ছিল ১,৫০০,০০০ পাউন্ডf ক্ষমতার এম-ওয়ান ইঞ্জিনের, রকেটডাইন কে বেসরকারী খাত থেকে বিপুল অর্থ সংগ্রহ করতে হয় যাতে তার প্রতিযোগী দের নাগাল পেতে পারে।
সর্বশেষ পরীক্ষণে মহাকাশ যানের উপাদান সমূহ, ইঞ্জিন গুলো, ১৯৭৯ সালে বাছাই করা হয়। নিরমাণশৈলীতে কিছু বেধে দেয়া সীমার মধ্যে পরীক্ষণের পাশাপাশি পর্যালোচনা চলতে থাকে, প্রাথমিক ভাবে ইঞ্জিনের উপাদান সমূহে ঘাটতি লক্ষ করা যায়,যেগুলো হল- এইচপিওটিপি  ও  এইচপিএফটিপি  এর  ভালভ , নজেল এবং  প্রিবার্নার । ইঞ্জিনের একক উপাদান সমূহের পরীক্ষণ সংঘটিত হয় প্রথমে ১৬ই মার্চ, ১৯৭৭ সালে একটি পুর্নাঙ্গ পরীক্ষণের(০০০২) পর । নাসা নির্দিষ্ট করে দেয়, মহাকাশ যানের প্রথম ফ্লাইটের আগে ইঞ্জিন গুলো কমপক্ষে ৬৫,০০০ সে. পরীক্ষা করতে হবে, যা ২৩শে মার্চ, ১৯৮০ সালে সম্পন্ন হয়, এসটিএস-১ ফ্লাইট এর মাধ্যমে ১১০,২৫৩ সে. সময়কাল ধরে, উভয়ের স্থান ছিল স্টেনিস স্পেস সেন্টার  এবং এম পি টি এ নামক নথিতে ভুক্তি হয়। প্রথম চালানের ইঞ্জিন সেট (২০০৫, ২০০৬ এবং ২০০৭) ১৯৭৯ সালে  কেনেডি স্পেস সেন্টারে সরবরাহ করা এবং কলম্বিয়া  তে যুক্ত হয়েছিল, ১৯৮০ সালে  কক্ষপথ যানে যুক্ত করার আগে এগুলো খুলে আরো পরীক্ষা করা হয়।  ইঞ্জিন গুলো ছিল প্রথম মনুষ্যবাহী কক্ষপথ যানের(FMOF), ২০শে ফেব্রুয়ারি ১৯৮১ সালে একে ২০ সে. ধরে ফায়ারিং বা প্রজ্জলন করা হয়, এবং তদন্ত করে দেখার পর উৎক্ষেপনের জন্য যোগ্য ঘোষণা করা হয়।
পরিবর্ধন সাধন
alt=A chart showing the flight history of each RS-25 used during the Space Shuttle program, sorted by engine version.|thumb|স্পেস শাটল মুখ্য ইঞ্জিন এর  উড্ডয়ন কালের সংরক্ষিত ইতিহাস। মহাকাশ যান কার্যক্রমের বিভিন্ন পর্যায়ে, 'আরএস-২৫' কে বিভিন্ন পরিবর্তন,পরিবর্ধনের মধ্য দিয়ে যেতে হয় আবার ব্যবহার এর পর মেরামত করা হয় । ফলে ভিন্ন রুপের 'আরএস-২৫' দেখা গিয়েছিল :
যেসব উন্নয়ন ও পরিবর্ধন 'আর এস-২৫' এর বিভিন্ন সময়ে ঘটেছিল তার মধ্যে ইঞ্জিন থ্রটল বা গতি বৃদ্ধিতে সবচেয়ে বেশি প্রভাব দেখা যায়। যখন FMOF (প্রথম মনুষ্যবাহী কক্ষপথ যান) – ১০০ শতাংশ "রেটেড পাওয়ার লেভেল" সনদ পেয়েছিল, ব্লক II ইঞ্জিন রুপভেদ টি ১০৯ শতাংশ "ফুল পাওয়ার লেভেল" প্রদর্শন করে যা জরুরী সময়ে ১১১ শতাংশ হয়, সাধারণ সময়ে ১০৪.৫ শতাংশ গতি বৃদ্ধি পেয়ে ঘাত সৃষ্টিতে নিন্মোক্ত প্রকার ভিন্নতা দেখা যায়:
ব্যবহৃত হওয়ার পর
alt=Six rocket engines, consisting of a large bell-shaped nozzle with working parts mounted to the top, stored in a large warehouse with white walls decorated with flags. Each engine has several pieces of red protective equipment attached to it and is mounted on a yellow wheeled pallet-like structure.|thumb|ছয়টি  'আরএস-২৫ডি'  ব্যবহৃত হয়ে ছিল এসটিএস-১৩৪  এবং  এসটিএস-১৩৫  ফ্লাইটে যা রক্ষিত আছে [[কেনেডি স্পেস সেন্টার|কেনেডি স্পেস সেন্টারে।]]
২০১৫ সালের পরীক্ষন সমূহ
২০১৫ সালে, 'আর এস-২৫'  এর উপর পরীক্ষা চালান হয় নতুন ইঞ্জিন কন্ট্রোলার ইউনিট,উপাদানসমূহ,দাহ্য জ্বালানী মিশ্রণ প্রবেশপথের চাপ ও মাত্রার জরূরী তথ্য পাওয়ার জন্য ,যাতে  স্পেস লঞ্চ সিস্টেম ইঞ্জিনের কাঙ্ক্ষিত গঠন পাওয়া যায়। এসব পরীক্ষার পর আরো চারটি ইঞ্জিনকে পরীক্ষন চক্রে যোগ করা হবে।
পরীক্ষন সমূহ করার উদ্দেশ্য ছিল  'আর এস-২৫' নতুন ইঞ্জিন কন্ট্রোলার ইউনিট কতটুকু সফল তা দেখার জন্য। এছাড়া  তরল অক্সিজেনের নিম্নতম তাপমাত্রা, বর্ধিত উচ্চতার এসএলএস এর তরল অক্সিজেন ট্যাঙ্কের প্রভাবে প্রবেশপথের চাপ ও বেশি পরিমানে গতিবৃদ্ধি এবং চারটি ইঞ্জিনের কারণে ও নজেলের সমতলে এস এল এস বুষ্টার নজেলের অবস্থানের  কারণে নজেলের উত্তপ্ত হওয়া ইত্যাদি খতিয়ে দেখা হয়। তাছাড়া নতুন ক্ষয়রোধী আবরণ এবং হিটার  পরীক্ষা করা হয়।
আয়ারল্যান্ডের রাজনীতি
থাম্ব|উত্তর আয়ারল্যান্ডের রাজনৈতিক দলসমূহ আয়ারল্যান্ডের রাজনীতি-র ভিত্তি একটি সংসদীয় প্রতিনিধিত্বমূলক গণতান্ত্রিক ব্যবস্থা, যেখানে টিশখ হলেন সরকারপ্রধান; এটি একটি বহুদলীয় ব্যবস্থা। নির্বাহী ক্ষমতা সরকারের হাতে, আইন প্রণয়ন ক্ষমতা সরকার ও দ্বি-কাক্ষিক সংসদ (Dáil Éireann ও Seanad Éireann) উভয়ের হাতে ন্যস্ত। বিচার বিভাগ স্বাধীন। Fianna Fáil ও Fine Gael দুইটি বৃহত্তম রাজনৈতিক দল। দেশটি ইউরোপীয় ইউনিয়ন-এর সদস্য।
২০১৪ ফিফা বিশ্বকাপের খেলাসমূহের তালিকা
২০১৪ ফিফা বিশ্বকাপ একটি বৈশ্বিক ফুটবল প্রতিযোগিতা যা ১২ জুন থেকে ১৩ জুলাই পর্যন্ত ব্রাজিলে অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলবে। গ্রুপ পর্বে মোট ৪৮ টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং শেষ পর্যন্ত ফাইনালের মাধ্যমে প্রতিযোগিতার বিজয়ী নির্ধারণ করা হবে।.
নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।
পাঠানী স্যুট
পাঠানী স্যুট হল দক্ষিণ এশীয় সংস্কৃতিতে পুরুষদের জন্য একটি জাতিগত পোশাক। মূলত এটি সালোয়ার কামিজের মত একটি মুসলিম পোশাক। এটি আদতে তিনটি পোশাকের সমন্বয়। একটি কুর্তা (টিউনিক সহ), সালোয়ার (একটি আলগা পায়জামা) এবং ওপরে একটি হাতকাটা জামা (ওয়েস্টকোট), হাতকাটা জামাটি ঐচ্ছিক। আনুষ্ঠানিক পোশাক হিসাবে পাঠানী স্যুট পুরুষদের মধ্যে জনপ্রিয় এবং বিশেষ উৎসবগুলিতে, যেমন বিবাহ এবং অন্যান্য উৎসবে এটি পরা হয়। এটিকে খান স্যুট এবং কাবুল স্যুটও বলা হয়
বিবর্তন
পাঠানী স্যুট পোশাকটি ঐতিহ্যবাহী পাঠানী পোশাক পেরাহান ও টুনবান থেকে উদ্ভূত হয়েছে। পেরাহানটি কুর্তার মতই উর্দ্ধাঙ্গের পোশাক, এবং টুনবান নিম্নাঙ্গের পোশাক।
বৈশিষ্ট্য
পাঠানী স্যুটটি দীর্ঘ কুর্তা, সালোয়ার এবং একটি হাতকাটা জামার (একটি ওয়েস্টকোট) তিনটি পোশাকের একটি সেট। জ্যাকেট বা ওয়েস্টকোট না পরলেও চলে, সেটি ঐচ্ছিক। পাঠানী স্যুটটি নেহরু জ্যাকেটের সঙ্গে ভাল মানানসই হয়। কুর্তা এবং সালোয়ারটি একই রঙের হয়।
ধরন
পাঠানী স্যুট একটি পুরুষালী পোশাক। শাহরুখ খান রইস চলচ্চিত্রে একজন ডনের নামকরা ভূমিকায় একটি কালো স্যুট পরেছিলেন।
খান-স্যুট বা পাঠানি স্যুট হল বলিউড নায়কদের প্রতিদিনের পোশাক।
আমির নাজির
আমির নাজির (عامر نذیر; জন্ম: ২ জানুয়ারি, ১৯৭১) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, গুজরানওয়ালা ক্রিকেট সংস্থা, ইসলামাবাদ ক্রিকেট সংস্থা ও লাহোর দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
১৯৯২-৯৩ মৌসুম থেকে ২০০২-০৩ মৌসুম পর্যন্ত আমির নাজিরের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ছয়টিমাত্র টেস্টে ও নয়টিমাত্র একদিনের আন্তর্জাতিকে অংশগ্রহণ করেছেন আমির নাজির। ২৩ এপ্রিল, ১৯৯৩ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেট অভিষেকেই দূর্লভ হ্যাট্রিক লাভের দ্বারপ্রান্তে উপনীত হয়েছিলেন। তবে, ওয়েস্ট ইন্ডিয়ান আম্পায়ার ক্লাইড কাম্বারব্যাচের দূর্বল সিদ্ধান্তের কারণে এ কৃতিত্বের সাথে নিজেকে জড়াতে পারেননি তিনি। ১৯৯৫ সালে জোহেন্সবার্গে সফররত টেস্টে পাকিস্তানি দল পেস বোলারদের আঘাতপ্রাপ্তিতে জবুথবু অবস্থায় ছিল। ফলশ্রুতিতে, আমির নাজিরকে দলে যুক্ত করা হয়। দলের নাম ঘোষণাকালে তিনি ১৪-ঘণ্টার বিমান ভ্রমণে ছিলেন। খেলা শুরু হবার এক ঘণ্টা পূর্বে বিমান অবতরণ করে। খেলা শুরু হবার ৩৫ মিনিট পর তিনি মাঠে নামেন। বোলিংকালে তাকে কম্পমান অবস্থায় দেখা যায়।
ক্যারা উইলিয়ামস
ক্যারা উইলিয়ামস (জন্ম বার্নিস কামিয়াত; ২৯ জুন ১৯২৫) হলেন একজন মার্কিন অভিনেত্রী। তিনি দ্য ডিফায়্যান্ট ওয়ানস্ (১৯৫৮) চলচ্চিত্রে বিলির মায়ের চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেলিভিশনে সিবিএসের ধারাবাহিক পিট অ্যান্ড গ্ল্যাডিস (১৯৬০-৬২)-এ গ্ল্যাডিস পোর্টার চরিত্রে অভিনয় করে হাস্যরসাত্মক ধারাবাহিকে সেরা প্রধান অভিনেত্রী বিভাগে এমি পুরস্কারের মনোনয়ন লাভ করেন।
প্রারম্ভিক জীবন
ক্যারা উইলিয়ামস ১৯২৫ সালের ২৯শে জুন নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার প্রকৃত নাম বার্নিস কামিয়াত। তার মাতা ফ্লোরেন্স "ফ্লোরা" (বিবাহপূর্ব শোয়ার্ট্‌জ; ১৮৯৭-১৯৯০) এবং পিতা বেঞ্জামিন আরভিং কামিয়াত (১৮৬৫-১৯৫৭)। বেঞ্জামিন অস্ট্রীয় সাম্রাজ্যের লেমবের্গে জন্মগ্রহণকারী ইহুদি অভিবাসী। তিনি ব্রুকলিনের সুপরিচিত ব্যক্তি ছিলেন এবং ব্রুকলিন ইগল-এর সাংবাদিক ছিলেন। অন্যদিকে ফ্লোরা নিউ ইয়র্কে জন্মগ্রহণ করেন এবং তার পিতামাতা রোমানীয় ইহুদি অভিবাসী। ফ্লোরা ব্রুকলিনের অ্যালবি থিয়েটারের পাশে ম্যানিকিউরিস্ট হিসেবে কাজ করতেন, সেখানে তিনি তার কন্যা বার্নিসকে থিয়েটারের মালিকের কাছে রেখে আসতেন।
তিনি বেতার অনুষ্ঠানে কণ্ঠাভিনয় শুরু করেন এবং ১৯৪১ সালে ১৬ বছর বয়সে তিনি চলচ্চিত্রে চুক্তিবদ্ধ হন এবং বার্নিস কে নামে ছোট-খাট চরিত্রে অভিনয় করতে থাকেন।
কর্মজীবন
১৯৫৬ সালে উইলিয়ামস মিট মি ইন লাস ভেগাস চলচ্চিত্রে অভিনয় করেন, যা একাডেমি পুরস্কারের মনোনয়ন লাভ করে। এই চলচ্চিত্রে তার গাওয়া "আই রিফিউজ টু রক এন রোল" গানটি জনপ্রিয়তা অর্জন করে। পরের বছর তিনি দ্য হেলেন মরগান স্টোরি (১৯৫৭)-এ অ্যান ব্লিদ ও পল নিউম্যানের সাথে পার্শ্ব ভূমিকায় অভিনয় করেন। ১৯৫৮ সালে তিনি দ্য ডিফায়্যান্ট ওয়ানস্ চলচ্চিত্রে বিলির মায়ের চরিত্রে অভিনয় করেন। এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি জেমস ক্যাগনির সাথে সঙ্গীতধর্মী হাস্যরসাত্মক চলচ্চিত্র নেভার স্টিল অ্যানিথিং স্মল-এ অভিনয় করেন।
ব্যক্তিগত জীবন
উইলিয়ামস ১৯৪৫ সালে অ্যালান গ্রেকে বিয়ে করেন। তাদের ক্যাথি গ্রে নামে এক কন্যা ছিল। দুই বছর পর তাদের বিবাহবিচ্ছেদ ঘটে। এরপর উইলিয়ামস ১৯৫২ সালে জন ড্রিউ ব্যারিমোরকে বিয়ে করেন। জন অভিনেত্রী ড্রিউ ব্যারিমোরের পিতা। তাদের বৈবাহিক সম্পর্কে জটিলতা দেখা দেয় এবং ১৯৫৯ সালে তাদের বিবাহবিচ্ছেদ ঘটে। তাদের পুত্র জন ব্লিদ ব্যারিমোর সাবেক অভিনেতা। উইলিয়ামসের তৃতীয় স্বামী অ্যাশার ড্যান লস অ্যাঞ্জেলেসের আবাসন ব্যবসায়ী। অ্যাশার ২০১৮ সালে ৮৩ বছর বয়সে মৃত্যুবরণ করেন।
লা মানানা
লা মানানা, লা মানিয়ানা নামে পরিচিত, স্পেনের লেলিদা প্রদেশের একটি পত্রিকা। কাগজটি ১৯৩৮ সালে প্রতিষ্ঠিত হয়েছিল। সদর দফতর লেইডায়। এটি কাতালান এবং স্পেনীয় উভয় ভাষায় প্রকাশ করা হয়। ১৯৯০ সালে কাগজটির প্রচার ছিল ৭,০০০ অনুলিপি।
ইতালির রাজনীতি
থাম্ব|ইতালির রাজনৈতিক ব্যবস্থা ইতালির রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোয় পরিচালিত হয়। ইতালির প্রধানমন্ত্রী সরকার ও বহুদলীয় ব্যবস্থার প্রধান। নির্বাহী ক্ষমতা সরকারের হাতে এবং আইন প্রণয়ন ক্ষমতা সরকার ও দুই-কক্ষবিশিষ্ট আইনসভার হাতে ন্যস্ত। বিচার বিভাগ নির্বাহী ও আইন প্রণয়ন বিভাগ থেকে স্বাধীন। ১৯৪৬ সালের ২রা জুলাই থেকে ইতালি একটি গণতান্ত্রিক প্রজাতন্ত্র; সেই দিন গণভোটের মাধ্যমে রাজতন্ত্র বিলুপ্ত হয়। ১৯৪৮ সালের ১লা জানুয়ারি থেকে ইতালি প্রজাতন্ত্রের বর্তমান সংবিধানটি কার্যকর হয়।
সাইকো (দ্ব্যর্থতা নিরসন)
সাইকো শব্দটি নিজের যে কোনটি বুঝাতে পারে:
আজি ঝড়ের রাতে তোমার অভিসার
আজি ঝড়ের রাতে তোমার অভিসার একটি রবীন্দ্রসঙ্গীত। বাংলা ভাষায় গানটি  রবীন্দ্রনাথ ঠাকুর ১৩১৬ বঙ্গাব্দে (১৯০৯ খ্রিষ্টাব্দ) রচনা করেছিলেন। এটি একটি প্রকৃতি পর্যায়ের গান। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
গানের কথা
আজি       ঝড়ের রাতে তোমার অভিসার
পরানসখা বন্ধু হে আমার॥
আকাশ কাঁদে হতাশ-সম,   নাই যে ঘুম নয়নে মম--
দুয়ার খুলি হে প্রিয়তম, চাই যে বারে বার॥
বাহিরে কিছু দেখিতে নাহি পাই,
সুদূর কোন্‌ নদীর পারে,   গহন কোন্‌ বনের ধারে
গভীর কোন্‌ অন্ধকারে হতেছ তুমি পার॥
মছলন্দপুর রেলওয়ে স্টেশন
মছলন্দপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার মছলন্দপুরে গাইঘাটা-বসিরহাট রোডের (৩ নং রাজ্য সড়ক) পাশে অবস্থিত।
অবস্থান
মছলন্দপুর রেলওয়ে স্টেশন উত্তর চব্বিশ পরগণা জেলার মছলন্দপুরে অবস্থিত। এই স্টেশন থেকে পরবর্তী স্টেশন হল - গোবরডাঙা রেলওয়ে স্টেশন এবং পূর্ববর্তী স্টেশন হল সংহতি হল্ট রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
মছলন্দপুর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। মছলন্দপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
মছলন্দপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
মছলন্দপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
আইমিন জেলা
আইমিন জেলা চীন প্রজাতন্ত্রের হেইলুংচিয়াংয়ের মুদানজিয়াংয়ের একটি জেলা।
প্রশাসনিক বিভাগ
আইমিন সাতটি মহকুমা এবং একটি জনপদে বিভক্ত:
মহকুমা:
একমাত্র জনপদটি বিয়ান টাউনশিপ (北安乡)
চলচ্চিত্র উৎসব
চলচ্চিত্র উৎসব হল পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র ও প্রামাণ্যচিত্র প্রদর্শনের জন্য কোন নির্দিষ্ট শহরে অনুষ্ঠিত আয়োজন। কিছু কিছু চলচ্চিত্র উৎসবে থিয়েটারের বাইরেও চলচ্চিত্র প্রদর্শন করা হয়। মূলত সাম্প্রতিক চলচ্চিত্রসমূহ প্রদর্শিত হয় এবং ফিরে দেখা বিভাগে কিছু পুরনো চলচ্চিত্র প্রদর্শিত হয়। উৎসবসমূহ সাধারণত বার্ষিক ভিত্তিতে হয়ে থাকে। কিছু চলচ্চিত্র উৎসবে চলচ্চিত্রের ধরনের উল্লেখ থাকে (যেমন - ভৌতিক, থ্রিলার)। উল্লেখযোগ্য চলচ্চিত্র উৎসবসমূহ হল কান চলচ্চিত্র উৎসব, ভেনিস চলচ্চিত্র উৎসব, বার্লিন আন্তর্জাতিক চলচ্চিত্র উৎসব, টরন্টো আন্তর্জাতিক চলচ্চিত্র উৎসব। এদের মধ্যে ১৯৩২ সালে প্রবর্তিত ভেনিস চলচ্চিত্র উৎসব সবচেয়ে প্রাচীন চলচ্চিত্র উৎসব।
ইতিহাস
ভেনিস চলচ্চিত্র উৎসব প্রথম বড় চলচ্চিত্র উৎসব। ইতালির ভেনিস শহরে ১৯৩২ সালে প্রবর্তিত উৎসবটি প্রাচীনতম এবং এখন পর্যন্ত প্রচলিত চলচ্চিত্র উৎসব। এডিনবরা আন্তর্জাতিক চলচ্চিত্র উৎসব যুক্তরাজ্যের সবচেয়ে বেশি সময় ধরে প্রচলিত চলচ্চিত্র উৎসব। অস্ট্রেলিয়ার প্রথম ও সবচেয়ে বেশি সময় ধরে প্রচলিত চলচ্চিত্র উৎসব হল মেলবোর্ন আন্তর্জাতিক চলচ্চিত্র উৎসব। এটি ১৯৫২ সালে প্রবর্তিত হয়। এর পরেই অবস্থান করে ১৯৫৪ সাল প্রবর্তিত সিডনি চলচ্চিত্র উৎসব। উত্তর আমেরিকার প্রথম ও সবচেয়ে বেশি সময় ধরে প্রচলিত স্বল্পদৈর্ঘ্য চলচ্চিত্র উৎসব হল ইয়র্কটন চলচ্চিত্র উৎসব। এটি ১৯৪৭ সালে প্রবর্তিত হয়। যুক্তরাজ্যের রেইনড্যান্স চলচ্চিত্র উৎসব স্বাধীন চলচ্চিত্রের জন্য সর্ববৃহৎ চলচ্চিত্র উৎসব। এটি প্রতি বছর অক্টোবরে লন্ডন শহরে অনুষ্ঠিত হয়।
উল্লেখযোগ্য উৎসব
কান চলচ্চিত্র উৎসব, ভেনিস চলচ্চিত্র উৎসব ও বার্লিন আন্তর্জাতিক চলচ্চিত্র উৎসব সর্বাপেক্ষা সম্মানীয় চলচ্চিত্র উৎসব। এই তিন চলচ্চিত্র উৎসবকে একসাথে "বিগ থ্রি" বলে ডাকা হয়।
গোপেশ্বর পাল
গোপেশ্বর পাল  বা সংক্ষেপে  জি পাল নামে পরিচিত ভাস্কর ( ১৮৯২ ―  ৯ জানুয়ারি ১৯৪৪) ছিলেন প্রখ্যাত  ভারতীয় বাঙালি মৃৎশিল্পী, যার হাতের জাদু-স্পর্শে এবং অবিশ্বাস্য  দক্ষতায় সাধারণ মাটির তাল নিমেষের মধ্যে পরিবর্তিত হয়ে যায় এক অপরূপ শিল্পমন্ডিত মূর্তিতে। বাংলার তৎকালীন ছোট লাট তাঁকে অভিহিত করেছেন   ― The Lightening Sculptor অভিধায় এবং তিনি  স্বর্ণপদকে সম্মানিত হয়েছেন জাদুকর মৃৎশিল্পী হিসাবে।
জন্ম ও প্রারম্ভিক জীবন
গোপেশ্বর পালের জন্ম বৃটিশ ভারতের অধুনা পশ্চিমবঙ্গের নদীয়া জেলার কৃষ্ণনগরের ঘূর্ণির প্রসিদ্ধ মৃৎশিল্পী পরিবারে। পিতা বিনোদবিহারী পাল ও মাতা কুসুমকুমারী দেবী। তাদের চার পুত্র ও এক কন্যার মধ্যে গোপেশ্বর ছিলেন তৃতীয় সন্তান। অল্প বয়সেই তাঁর মা মারা যান। তাঁর মাতুল লব্ধপ্রতিষ্ঠ মৃৎশিল্পী সতীশচন্দ্র পাল ছিলেন পুতুল শিল্পী। মামার কাছে গোপেশ্বরের মৃৎশিল্পের অনুশীলনের সূত্রপাত।
প্রতিভার স্ফূরণ
মামার সুনিপুণ কাজ দেখে আর অনুশীলনে অচিরে অসাধারণ দক্ষতা অর্জন করলেন। নিমেষে অসাধারণ সব মূর্তি তৈরি করে ফেলা শুরু করেন তিনি। ১৯১৫ খ্রিস্টাব্দে তৎকালীন বাংলার ছোট লাট কারমাইকেলের কৃষ্ণনগরের ঘূর্ণিতে এসে স্বচক্ষে দেখলেন তাঁর কর্মদক্ষতা। কয়েক মিনিটে দুর্গাপুজোর কিছু মুহূর্তের অসাধারণ জীবন্ত ছবি তৈরি করে দেখালেন। তিনি অভিভূত হয়ে তাঁকে "The Lightening Sculpture" হিসাবে অভিহিত করলেন। ফলস্বরূপ সংশ্লিষ্ট মহলে তার খ্যাতি বৃদ্ধি হল। এরপর তিনি জীবিকার সন্ধানে পশ্চিমবঙ্গের রানিগঞ্জে বার্ন কোম্পানির পটারি ওয়ার্কসে পঁচিশ টাকা মাইনের চাকরি নেন। সেখানে অল্প কয়েকদিনে প্রতিমা গড়ে সকলকে চমৎকৃত করেন এবং সেখানেই তাঁর শিল্পী জীবনের সাফল্যের সূচনা হয়। চাকরি ছেড়ে শিল্পশালা গড়ে মূর্তি গড়তে শুরু করলেন। মর্মরমূর্তি থেকে প্রস্তরমূর্তিও গড়তে শুরু করলেন। পরে এক মাড়োয়ারি ব্যবসায়ীর পৃষ্ঠপোষকতায় কলকাতার কাশী মিত্র ঘাট সংলগ্ন এলাকায় শিল্পশালা জি পাল অ্যান্ড সন্স স্থাপন করেন। শেষে গভর্নমেন্ট আর্ট কলেজের অধ্যক্ষ পার্সি ব্রাউনের উদ্যোগে ব্রিটিশ সরকারের আমন্ত্রণে ১৯২৪ খ্রিস্টাব্দে তিনি পাড়ি দেন ইংল্যান্ডে বৃটিশ এম্পায়ার একজিবিশনে  অংশগ্রহণ করতে। সেখানে ওয়েম্বলিতে অনুষ্ঠিত প্রদর্শনীতে তিনি কৃষ্ণনগরের মৃৎশিল্পীদের প্রতিনিধি হিসাবে যোগ দিয়ে মৃর্তিগড়ার কলাকৌশল প্রদর্শন করেন। প্রদর্শনীতে একদিন  রাজা পঞ্চম জর্জ ও রাজপরিবারের অন্যান্য সদস্যদের মধ্যে উপস্থিত ছিলেন Duke of Connaught। ডিউকের মুখের নিখুঁত অবয়ব  তাঁর সমানে পাঁচ মিনিটে গড়ে দেন। ১৯২৪ খ্রিস্টাব্দের ৭ই জুলাই লণ্ডনের 'ডেইলি টেলিগ্রাফ' সপ্রশংস প্রচার করে সে ঘটনা আর গোপেশ্বরের দুরন্ত প্রতিভার কথা। স্বর্ণপদক লাভ করেন তিনি। সেখানে বিদেশের শিল্পকলা দেখেন কিছু অভিজ্ঞতা অর্জনও করেন। ইংল্যান্ড হতে ইটালি হয়ে কলকাতায় ফিরে আসেন গোপেশ্বর। নিজের শিল্পশালা জি পাল অ্যান্ড সন্স-এ গড়তে লাগলেন বিভিন্ন মৃন্ময়মূর্তি ও প্রস্তরমূর্তি। পরিণত জীবনে দেব-মূর্তি গড়ায় পারদর্শী হন।
উল্লেখযোগ্য শিল্পকর্ম
গোপেশ্বর পালের মৃন্ময়মূর্তি, প্রস্তরের প্রতিকৃতি ইত্যাদি তৈরিতে তাঁর শিল্পদক্ষতা প্রশংসনীয়। তাঁর শিল্পশালায় বহু মূর্তি রয়েছে। রামকৃষ্ণ মিশন তাদের বিভিন্ন কেন্দ্রের জন্য মূর্তি তাঁর কাছ থেকেই তৈরি করান। তাঁর উল্লেখযোগ্য শিল্পকর্মগুলি হল  -
দুর্গাপ্রতিমায় বিবর্তন
গোপেশ্বর পাল ভাস্কর্যকলায় পারদর্শী হয়েও সারাজীবন পারিবারিক পেশা মৃৎশিল্পের অনুশীলন অব্যাহত রেখেছেন। ১৯৩৩ খ্রিস্টাব্দ হতে কলকাতার কুমারটুলির সর্বজনীন দুর্গাপ্রতিমা গড়ার দায়িত্ব দীর্ঘদিন তাঁর হাতে ছিল। পুতুলের টানা চোখের অনুরূপ-প্রতিমা গড়ার প্রচলন ভেঙ্গে তিনি মানুষের স্বাভাবিক মুখাকৃতিকে বেছে নিয়েছেন। এছাড়া সর্বজনীন দুর্গাপূজার প্রারম্ভিক একচালার (একই চালচিত্রের নিচে দুর্গা ও তাঁর পুত্রকন্যাদের মূর্তি গড়ার) প্রথাকে পরিবর্তন করে তিনিই প্রথম মূর্তিগুলিকে পৃথক পৃথক করে গড়া ও পাঁচ চালায় স্থাপন করা শুরু করেন।
জীবনাবসান
প্রবাদপ্রতিম মৃৎশিল্পী গোপেশ্বর পাল ১৯৪৪ খ্রিস্টাব্দের ৯ই জানুয়ারি প্রয়াত হন।
উৎকর্ষের স্বীকৃতি
কলকাতার কুমারটুলির ৪০-এ কাশী মিত্র ঘাট স্ট্রিটে অবস্থিত গোপেশ্বর পালের শিল্পশালা জি পাল অ্যান্ড সন্স এ এখন বহু মূর্তি ও প্রতিকৃতির মধ্যে আছেন- বিশুদ্ধানন্দ সরস্বতী, শ্রীরামকৃষ্ণ, মা সারদা, স্বামী বিবেকানন্দ থেকে শুরু করে দেশবন্ধু চিত্তরঞ্জন দাশ, শরৎচন্দ্র চট্টোপাধ্যায়, ঈশ্বরচন্দ্র বিদ্যাসাগর, রবীন্দ্রনাথ ঠাকুর সহ বাংলার সব মনীষীর মৃৎমূর্তি। এদের সঠিক সংরক্ষণ ও প্রদর্শনের জন্য প্রয়াত শিল্পীর পরিবারের প্রস্তাব মতো পশ্চিমবঙ্গ সরকারের হেরিটেজ কমিশন গোপেশ্বর পালের শিল্পশালা তথা স্টুডিও হেরিটেজ তালিকায় অন্তর্ভুক্ত করে।
রামকৃষ্ণ মঠ ও মিশন, ঢাকা
thumb|280px|রামকৃষ্ণ মিশন মন্দির, ঢাকা ভারতের পশ্চিমবঙ্গের হাওড়া জেলায় প্রতিষ্ঠিত একটি আন্তর্জাতিক আধ্যাত্মিক ও সাংস্কৃতিক প্রতিষ্ঠান যা রামকৃষ্ণ মিশন (প্রচলিত নাম বেলুড় মঠ) নামে খ্যাত তার একটি একটি শাখাকেন্দ্র বাংলাদেশের রাজধানী ঢাকাতে অবস্থিত রামকৃষ্ণ মঠ ও মিশন। বাংলাদেশে রামকৃষ্ণ মিশনের প্রধাণ কেন্দ্রও ঢাকার এই মঠটি। এটি বাংলাদেশে রামকৃষ্ণ-বিবেকানন্দ আন্দোলন পরিসঞ্চালনের একটি অন্যতম প্রধাণ পীঠস্থান।পুরান ঢাকার বুড়িগঙ্গা নদীর নিকটে টিকাটুলির রামকৃষ্ণ মিশন রোডে এটি অবস্থিত।১৮৯৯ সালে স্বয়ং স্বামী বিবেকানন্দ তাঁর দু'জন শিষ্য স্বামী বিরজানন্দ ও স্বামী প্রকাশনন্দকে ঢাকায় প্রেরণ করেন পূর্ববঙ্গে রামকৃষ্ণ ভাবধারা প্রচার করার উদ্দেশ্যে। ১৯০৪ সাল থেকে এটি নিয়মিত বিভিন্ন অনুষ্ঠান ও প্রকাশনা কাজ করতে শুরু করে। ১৯১৪ সালের অক্টোবর মাসে বেলুড় মঠ কর্তৃক এটি রামকৃষ্ণ মিশনের একটি শাখা হিসেবে স্বীকৃতি লাভ করে। ১৯১৬ সালের ১৩ ফেব্রুয়ারি রামকৃষ্ণ মিশনের তৎকালীন সঙ্ঘাধ্যক্ষ স্বামী ব্রহ্মানন্দ ও স্বামী প্রেমানন্দ রামকৃষ্ণ মন্দিরের ভিত্তি স্থাপন করেন।  ঢাকার জমিদার, ধর্ম ও সংস্কৃতির পৃষ্ঠপোষক যোগেশ চন্দ্র দাসের দান করা সাত বিঘা জমিতে এ মঠ ও মিশন প্রতিষ্ঠিত হয়। বর্তমানে এই মঠটি বাংলাদেশস্থ রামকৃষ্ণ মিশনের প্রধান কার্যালয়।
ইতিহাস
১৯১৬ সালে স্বামী ব্রহ্মানন্দ এবং স্বামী প্রেমানন্দ ঢাকা সফর করেছিলেন। ১৯১৬ সালের ১৩ ফেব্রুয়ারি স্বামী ব্রহ্মানন্দ এবং স্বামী পরমানন্দ  রামকৃষ্ণ মঠ এবং রামকৃষ্ণ মিশনের ভিত্তি স্থাপন করেছিলেন। ৮ মাস পর,২৪  অক্টোবর পূর্ববঙ্গের প্রথম রাজ্যপাল লর্ড কারমাইকেল মেডিকেল সার্ভিস সেন্টারের  উদ্বোধন করেন। এই বছরের মার্চ মাসে ঢাকা রামকৃষ্ণ মিশন বেলুড় সদর দফতরের স্বীকৃতি  লাভ করে।ঢাকার জমিদার যোগেশ চন্দ্র দাস রামকৃষ্ণ মঠ ও মিশনের জন্য সাত বিঘা জমি দান করেন । তার দান করা জমিতে  মন্দির, সাধু নিবাস, হাসপাতাল, স্কুল, সংস্কৃতি ভবন তৈরি করা হয়।বর্তমানে এটি বাংলাদেশে  রামকৃষ্ণ মিশনের প্রধান কার্যালয়।
বেলুড়ের রামকৃষ্ণ মিশন কর্তৃপক্ষ ৫ বছর ব্যবহারের পরে মন্দিরটি জরাজীর্ণ হয়ে যাওয়ার কারণে সংস্কার কাজ শুরু করতে স্থানীয় নির্বাহী কমিটি নিয়োগ করেছিল। মূল নির্মাণ কাজ শুরু হয়েছিল ২০০০ সালে। ২০০৫ সালে যার কাজ শেষ হয়। বাংলাদেশের  শ্রীজ্যোতির্ময় ভট্টাচার্যের  কলা-কৌশলে এই মন্দিরের নির্মাণ  করা হয়। এজন্য তিনি কোনরকম পারিশ্রমিক গ্রহণ করেননি। ২০১৫ সালে ভারতের প্রধানমন্ত্রী নরেন্দ্র মোদী এই মন্দিরে গিয়েছিলেন।
মন্দির স্থাপত্য
থাম্ব|রামকৃষ্ণ মঠ ও মিশন, ঢাকা মন্দিরে প্রায় ৬০০ জন লোকের বসার ক্ষমতা রয়েছে। এতে ৫ টি প্রবেশপথ রয়েছে। ষড়ভুজ আকৃতির মন্দির ঘরটি এমনভাবে তৈরি করা হয়েছে যাতে ভক্তরা মন্দিরটি পিছন বাদে প্রতিটি দিক থেকে দেখতে পারেন। প্রধান চূড়াটিকে ঘিরে ৬ টি ছোট ছোট চূড়া রয়েছে ।
বিদ্যালয়
১৯১৪ সালের ৮ নভেম্বর শ্রী রামকৃষ্ণ অবৈতনিক বিদ্যালয় নামক প্রাথমিক বিদ্যালয় স্থাপিত হয় । ২০০৮ সালে এটিকে হাইস্কুলে উন্নীত করা হয়েছিল।
বিবেকানন্দ বিদ্যার্থী ভবন/ ছাত্রাবাস
এটি একটি আদর্শ ছাত্রাবাস যা রামকৃষ্ণ মিশন, ঢাকা কর্তৃক পরিচালিত। এখানে একাদশ ও দ্বাদশ শ্রেণির মোট ৬৭ জন বিদ্যার্থী থাকেন। এরা সবাই নটরডেম কলেজ, ঢাকার শিক্ষার্থী। বিদ্যার্থিদের সার্বিক দেখভালের জন্য দুজন মহারাজ নিয়োজিত রয়েছেন।
গ্রন্থাগার
১৯৭৩ সালের ৩ ফেব্রুয়ারি গ্রন্থাগারের ভিত্তি প্রস্তর স্থাপন করা হয়েছিল।  গ্রন্থাগারের পরিবেশ শান্ত ও ভাবগম্ভীর । এখানে প্রায় ষাটজন পাঠক একসাথে বই পড়তে পারে।এখানে প্রায় ১৫০০০ এর মত বই আছে। এখানে প্রায় ৬৪টি পত্রিকা ও সাময়িকী রাখা হয়।
দাতব্য চিকিৎসালয়
এখানে এলোপ্যাথি পদ্ধতিতে চিকিৎসা করা হয়। এখানে বিনামূল্যে ঔষধ দেয়া হয়। এতে নাক, কান, গলা চোখের চিকিৎসা করা হয় । এছাড়া প্যাথলজি ও দন্ত বিভাগ  আছে।
প্রশিক্ষণ কর্মসূচী
এখানে কারিগরী প্রশিক্ষণ যেমন মোটরগাড়ি মেরামত, ওয়েল্ডিং, কম্পিউটার ট্রেনিং ও অন্যান্য  প্রশিক্ষণ দেয়া হত।
সেবা বিভাগ
রামকৃষ্ণ মিশন  বন্যা ও দুর্যোগে মানুষের সাহায্য করে।   রক্তদান কর্মসূচীর আয়োজন  করে। দূর্গাপূজায়  দুদিন রক্তদান করা হয়।
সাংস্কৃতিক কর্মসূচী
এটি একটি আদর্শ ছাত্রাবাস যা রামকৃষ্ণ মিশন, ঢাকা কর্তৃক পরিচালিত। এখানে একাদশ ও দ্বাদশ শ্রেণির মোট ৬৭ জন বিদ্যার্থী থাকেন। এরা সবাই নটরডেম কলেজ, ঢাকার শিক্ষার্থী। বিদ্যার্থিদের সার্বিক দেখভালের জন্য দুজন মহারাজ নিয়জিত রয়েছেন।
শতবর্ষ উদযাপন
২০১৭ সালে রামকৃষ্ণ মিশনের শতবর্ষ উপলক্ষ্যে ৫ দিনব্যাপী অনুষ্ঠানের আয়োজন করেছিল। এর মধ্যে পূজা, আলোচনা সভা, নাটক ও রক্তদান কর্মসূচী ছিল।এছাড়া সঙ্গীতানুষ্ঠানের আয়োজন করা হয়। এতে বাংলাদেশ ও ভারতের শিল্পীরা সংগীত পরিবেশন করে। ২০১৭ সালের ১৯ মার্চ  মঙ্গলারতি, প্রভাতী প্রার্থনা, ঊষা কীর্তন ও মন্দির পরিক্রমার মাধ্যমে এই অনুষ্ঠানের শুরু হয়েছিল।
ভরতপুর, রাজস্থান
ভরতপুর (Bharatpur) ভারতের রাজস্থান রাজ্যের ভরতপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৩ মিটার (৬০০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভরতপুর শহরের জনসংখ্যা হল ২০৪,৪৫৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ভরতপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রুশ ব্যাকরণ
থাম্ব|রুশ ব্যাকরণ সম্পর্কে একটি বই রুশ ব্যাকরণ কতগুলি স্বতন্ত্র বৈশিষ্ট্য প্রদর্শন করে, যেগুলির মধ্যে আছে:
কথ্য রুশ ভাষা ও লিখিত রুশ ভাষার মধ্যে যথেষ্ট পার্থক্য বিদ্যমান; তাই রুশ ভাষায় দ্বিভাষিকতা (diglossia) বিদ্যমান --- একথা বলা যায়। বিভিন্ন রুশ কথ্য উপভাষায় অনেক প্রাচীন উপাদান বিদ্যমান যেগুলি লিখিত সাহিত্যিক ভাষায় বর্জন করা হয়েছে।
বিশেষ্য
রুশ নামশব্দের শব্দরূপ (nominal declension) কারক, বচন ও ব্যাকরণিক লিঙ্গভেদে পরিবর্তিত হয়, অর্থাৎ বিশেষ্যগুলির সাথে কারক, বচন ও লিঙ্গসূচক ভিন্ন ভিন্ন চিহ্ন প্রযুক্ত হয়। রুশ ভাষায় ছয়টি কারক বিদ্যমান --- কর্তা, প্রত্যক্ষ কর্ম (accusative), সম্বন্ধ, পরোক্ষ কর্ম (dative), করণ এবং অধিকরণ বা পূর্বসর্গীয় (prepositional)। তবে বিভিন্ন রুশ পাঠ্যপুস্তকে (উদাহরণস্বরূপ Andrey Zaliznyak, Evgeni Klobukov, Igor Miloslavsk, প্রমুখের রচিত বইয়ে) আরও প্রায় ১০টি কারকের উল্লেখ রয়েছে, যদিও এই সব কারকের রূপভেদ হয় সব বিশেষ্যে প্রযুক্ত হয় না কিংবা উল্লিখিত ছয়টি কারকের রূপভেদ মাত্র।
রুশ ভাষার বিশেষ্যের দুইটি বচন রয়েছে --- একবচন ও বহুবচন। রুশ ভাষায় ব্যাকরণিক লিঙ্গের সংখ্যা তিন --- পুংলিঙ্গ, স্ত্রীলিঙ্গ ও ক্লীবলিঙ্গ। রুশ ভাষার বিশেষণ, সর্বনাম ও প্রথম দুইটি সংখ্যাশব্দ লিঙ্গভেদে পরিবর্তিত হয়। প্রাচীন রুশ ভাষায় দ্বিবচন ছিল, তবে বর্তমানে কর্তা ও কর্মকারকে দুই, তিন ও চার সংখ্যাগুলির সাথে ছাড়া এই বচনের চিহ্ন বর্তমান রুশ ভাষায় বিলুপ্ত।
রুশ ভাষায় কোন নির্দিষ্টতা বা অনির্দিষ্টতাসূচক নির্দেশক (definite or indefinite articles) নেই। কোন বিশেষ্য নির্দিষ্ট নাকি অনির্দিষ্ট, তা বাক্যে এর প্রতিবেশ (context) দেখে নির্ণয় করতে হয়। তবে তা সত্ত্বেও রুশ ভাষায় কিছু কিছু উপায়ে বিশেষ্যের নির্দিষ্টতা বা অনির্দিষ্টতা প্রকাশ করা যায়। এগুলি হল:
প্রাণীবাচকতা ক্যাটেগরিটিও রুশ বিশেষ্য ও বিশেষণের রূপভেদের কারণ, বিশেষত প্রত্যক্ষ কর্মের ক্ষেত্রে। যদি প্রত্যক্ষ কর্মটি মানুষ বা প্রাণী হয়, তবে তার রূপটি হয় সম্বন্ধ পদের রূপের মত। আর যদি কর্মটি অপ্রাণীবাচক হয়, তবে তার রূপ হয় কর্তার মত। এই নীতিটি প্রথম রূপভদের একবচনে পুংলিঙ্গের বিশেষ্য ও বিশেষণে, এবং লিঙ্গনির্বিশেষে বহুবচনের সমস্ত রূপভেদে প্রযোজ্য।
রুশ ভাষায় তিন ধরনের রূপভেদ আছে, এবং এগুলির নাম যথাক্রমে প্রথম, দ্বিতীয় ও তৃতীয় রূপভেদ। প্রথম রূপভেদটি পুংলিঙ্গ ও ক্লীবলিঙ্গের বিশেষ্যের জন্য প্রযোজ্য। দ্বিতীয় রূপভেদটি বেশির ভাগ স্ত্রীলিঙ্গের বিশেষ্যের জন্য প্রযোজ্য। তৃতীয় রূপভেদটি ь দিয়ে শেষ হয়, এমন স্ত্রী-বাচক বিশেষ্য এবং мя দিয়ে শেষ হয়, এমন ক্লীব্লিঙ্গের বিশেষ্যের জন্য প্রযোজ্য।
প্রথম রূপভেদ - পুংলিঙ্গের বিশেষ্য
যেসব বিশেষ্য ব্যঞ্জনে শেষ হয়েছে, সেগুলির কোন বিভক্তি হয় না। তাই - (ড্যাশ) দিয়ে দেখানো হয়েছে।
বাক্যতত্ত্ব
কথ্য ও লিখিত দুই ধরনের রুশ ভাষাতেই বাক্যের পদগুলি মূলত কর্তা-ক্রিয়া-কর্ম এই ক্রম মেনে চলে। তবে যেহেতু ক্রিয়ার সাথে বাকী পদগুলির সম্পর্ক বিভক্তির সাহায্যে সুস্পষ্টভাবে নির্দেশিত, যে কারণে যেকোন ক্রমেই পদগুলি বাক্যে বসতে পারে এবং এতে বাক্যে কোন ব্যাকরণিক ত্রুটি ঘটে না। উদাহরণস্বরূপ "я пошёл в магазин" ("আমি দোকানে গিয়েছিলাম") বাক্যটি নিচের মত করে ছয় ভাবেই লেখা যায় এবং এতে কোন ত্রুটি নেই:
তবে বাক্যে পদের ক্রম যৌক্তিক গুরুত্ব (logical stress), এবং নির্দিষ্টতার মাত্রা (degree of definiteness) নির্দেশেও ব্যবহার করা হয়। সাধারণত বাক্যের প্রথম পদে সবচেয়ে বেশি গুরুত্ব থাকে, এবং শেষ পদে তার চেয়ে কিছু কম গুরুত্ব থাকে।
নিষেধন (Negation)
অন্য অনেক ভাষার মত রুশ ভাষাতেও নঞর্থকতা বোঝাতে দুইটি নঞর্থক উপাদান তথা দ্বি-নঞর্থক (double negative) ব্যবহৃত হয়। উদাহরণস্বরূপ никто никогда никому ничего не прощает "কেউ কাউকে কোন কিছু ক্ষমা করে না।" (ইংরেজি আক্ষরিক অনুবাদ অনেকটা এরকম --- "no-one never to no-one nothing does not forgive").
অ্যামি অ্যাডামস
অ্যামি লৌ অ্যাডামস (Amy Lou Adams; জন্মঃ ) একজন জনপ্রিয় আমেরিকান অভিনেত্রী এবং গায়িকা। তিনি দুইবার গোল্ডেন গ্লোব পুরস্কার জেতেন এবং অ্যাকাডেমি পুরস্কার ও বাফটা পুরস্কার উভয় অনুষ্ঠানেই পাঁচবার করে মনোনয়ন লাভ করেন।
তিনি ডিনার থিয়েটারের স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে ড্রপ ডেড গর্জিয়াস চলচ্চিত্রে অভিনয়ের মধ্য দিয়ে ফিচার চলচ্চিত্রে তার অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের ক্যাচ মি ইফ ইউ ক্যান (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তার অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।
২০১৩ সালে আমেরিকান হাসল চলচ্চিত্রে অভিনয়ের জন্য তিনি প্রথম গোল্ডেন গ্লোব পুরস্কার লাভ করেন এবং প্রথমবারের মত সেরা অভিনেত্রী ক্যাটাগরিতে অস্কার মনোনয়ন লাভ করেন। পরবর্তীতে, ২০১৪ সালে বিগ আইজ চলচ্চিত্রে অসামান্য অভিনয়ের সুবাদে অ্যামি লাভ করেন তার ক্যারিয়ারের দ্বিতীয় গোল্ডেন গ্লোব পুরস্কার। জনপ্রিয় চলচ্চিত্র ম্যান অব স্টিল এবং এর সিক্যুয়েলে তিনি লুইস লেইন চরিত্রে অভিনয় করেন।
প্রাথমিক জীবন
ইতালির ভেনেটো শহরের ভিসেনজায় অ্যাডামস জন্মগ্রহণ করেন । সাত ভাইবোনের মধ্যে অ্যাডামস ছিলেন চতুর্থ । ১৯৮৫ সালে তার বাবা-মার বিবাহবিচ্ছেদ ঘটার আগ পর্যন্ত তিনি এলডিএস চার্চে বড় হয়েছিলেন ।
জাগ
জাগ দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়। এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।
নিঝুমদ্বীপ ইউনিয়ন
নিঝুমদ্বীপ বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
জাগ
তথ্যসূত্র
ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১০৯)।
নিঝুমদ্বীপ ইউনিয়ন
আয়তন
নিঝুমদ্বীপ ইউনিয়নের আয়তন ১৬২.৪৪ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী নিঝুমদ্বীপ ইউনিয়নের জনসংখ্যা ১২,৭৯৬ জন।
অবস্থান ও সীমানা
হাতিয়া উপজেলার মূল দ্বীপের দক্ষিণের উপদ্বীপে নিঝুমদ্বীপ ইউনিয়নের অবস্থান। এ ইউনিয়নের উত্তরে হাতিয়া চ্যানেল ও নিঝুমদ্বীপ ইউনিয়ন, পশ্চিমে হাতিয়া চ্যানেল ও ভোলা জেলার মনপুরা উপজেলার সাকুচিয়া দক্ষিণ ইউনিয়ন এবং দক্ষিণে ও পূর্বে বঙ্গোপসাগর অবস্থিত।
প্রশাসনিক কাঠামো
নিঝুমদ্বীপ ইউনিয়ন হাতিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। এ ইউনিয়নের গ্রামগুলো হল:
প্রতিষ্ঠাকাল
নিঝুম দ্বীপ বাংলাদেশের একটি ছোট্ট দ্বীপ। এটি নোয়াখালী জেলার হাতিয়া উপজেলার অন্তর্গত। ২০০১ সালের ৮ এপ্রিল বাংলাদেশ সরকার পুরো দ্বীপটিকে জাতীয় উদ্যান হিসেবে ঘোষণা করে। ২০১৩ সালে দ্বীপটি নিঝুমদ্বীপ ইউনিয়ন হতে পৃথক হয়ে স্বতন্ত্র ইউনিয়নের মর্যাদা লাভ করে।
নামকরণ
নিঝুম দ্বীপের পূর্ব নাম ছিলো চর ওসমান, আবার কেউ কেউ একে ইছামতীর চরও বলত। এ চরে প্রচুর ইছা মাছ (চিংড়ীর স্থানীয় নাম) পাওয়া যেত বলে একে ইছামতির চরও বলা হত। ওসমান নামের একজন বাথানিয়া তার মহিষের বাথান নিয়ে প্রথম নিঝুম দ্বীপে বসত গড়েন। তখন এই নামেই এর নামকরণ হয়েছিলো। পরে হাতিয়ার সাংসদ আমিরুল ইসলাম কালাম এই নাম বদলে নিঝুম দ্বীপ নামকরণ করেন। মূলত বাল্লারচর, চর ওসমান, কামলার চর এবং মৌলভির চর-এই চারটি চর মিলিয়ে নিঝুম দ্বীপ। প্রায় ১৪,০৫০ একরের দ্বীপটি ১৯৪০ খ্রিষ্টাব্দের দিকে জেগে ওঠে। ১৯৫০ খ্রিষ্টাব্দের দিকে জন বসতি গড়ে উঠে। ১৯৭০ এর ভয়াবহ ঘূর্ণিঝড়ে দ্বীপটিতে কোন প্রাণের অস্তিত্ব ছিলনা। ঘূর্ণিঝড়ের পরে তৎকালীন হাতিয়ার জননন্দিত নেতা আমিরুল ইসলাম কালাম সাহেব দ্বীপটিতে পরিদর্শনে গিয়ে দেখেন যে কোন প্রাণের অস্তিত্ব নাই, তাই তিনি আক্ষেপের সুরে বলে ছিলেন হায় নিঝুম! সেখান থেকে দ্বীপটির নতুন নাম নিঝুম দ্বীপ। এ দ্বীপের মাটি চিকচিকে বালুকাময়, তাই জেলেরা নিজ থেকে নামকরণ করে বালুর চর। এই দ্বীপটিতে মাঝে মাঝে বালুর ঢিবি বা টিলার মতো ছিল বিধায় স্থানীয় লোকজন এই দ্বীপকে বাইল্যার ডেইল বা বাল্লারচর বলেও ডাকত। বর্তমানে নিঝুমদ্বীপ নাম হলেও স্থানীয় লোকেরা এখনো এই দ্বীপকে বাইল্যার ডেইল বা বাল্লারচর বলেই সম্বোধন করে।নোনা পানিতে বেষ্টিত নিঝুম দ্বীপ কেওড়া গাছের অভয়ারণ্য। ম্যানগ্রোভ বনের মধ্যে সুন্দরবনের পরে নিঝুম দ্বীপকে বাংলাদেশের দ্বিতীয় বৃহত্তম ম্যানগ্রোভ বন বলে অনেকে দাবি করেন।
শিক্ষা ব্যবস্থা
২০১১ সালের আদমশুমারি অনুযায়ী নিঝুমদ্বীপ ইউনিয়নের স্বাক্ষরতার হার ১৪.১%। এ ইউনিয়নে ১টি মাধ্যমিক বিদ্যালয় এবং ৩টি প্রাথমিক বিদ্যালয় রয়েছে। প্রাথমিক বিদ্যালয়গুলো ঘূর্ণিঝড় আশ্রয় কেন্দ্রে অবস্থিত।
খাল ও নদী
নিঝুম দ্বীপের এক দিকে মেঘনা নদী আর তিন দিকে বঙ্গোপসাগর ঘিরে রেখেছে। খালগুলোর মধ্যে চৌধুরীর খাল, পটকাখালী খাল, সোয়ানখালী খাল, ডুবাই খাল, ধামসাখালী খাল, ভট্রোখালী খাল, কাউনিয়া খাল, লেংটা খাল উল্লেখযোগ্য।
জনপ্রতিনিধি
বর্তমান পরিষদ
ডেনমার্কের রাজনীতি
right|thumb|রাণী ২য় মার্গারেট ডেনমার্কে সাংবিধানিক রাজতন্ত্র এবং সংসদীয় গণতন্ত্র পদ্ধতির শাসনব্যবস্থা প্রচলিত। বহুদলীয় গণতন্ত্রের এই সরকারব্যবস্থায় প্রধানমন্ত্রী হলেন সরকারের প্রধান।
রাজতন্ত্র
১৯৭২ সালের ১৪ জানুয়ারি থেকে রানি দ্বিতীয় মার্গারেট ২ (জন্ম : এপ্রিল ১৬, ১৯৪০) রানী হিসাবে এবং রাষ্ট্রের প্রধান হিসেবে দায়িত্ব পালন করেছেন। ডেনিশ সংবিধান অনুযায়ী ডেনিশ রাজা বা রানী, রাষ্ট্রপ্রধান হিসেবে, সকল প্রকার নির্বাহী ও আইনি ক্ষমতার মূল উৎস। তবে, ১৯৯১ সালে সংসদীয় সার্বভৌমত্ব প্রবর্তনের পর, ক্ষমতার বিভাজনে একটি কার্যকরী সিদ্ধান্ত কার্যকর হয়।
ডেনমার্কের সংবিধান ১৮৪৯ সালে রচিত হয়েছিল। বিচারকরা আধুনিক অবস্থা অনুসারে সংবিধানটি ব্যাখা করেছেন। আনুষ্ঠানিকভাবে, রাজ্যপ্রধান রাজকীয় বিলে অসম্মতি জানাতে পারেন। একটি বিলকে আইনে রূপ নিতে হলে ঐ বিলে রাজা বা রানীর স্বাক্ষর এবং সরকারের একজন মন্ত্রীর প্রতিস্বাক্ষর করতে হবে। রাজা বা রানী প্রধানমন্ত্রী মনোনীত করেন এবং বরখাস্ত করে থাকেন, যদিও বর্তমান সময়ে প্রধানমন্ত্রী বরখাস্তকরণ একটি সাংবিধানিক সংকট সৃষ্টি করে।
বায়ুস্তূতি
বায়ুস্তূতি হল ত্রিবিক্রম পণ্ডিতাচার্য দ্বারা রচিত, যা মাধব ঐতিহ্যের অন্যতম বিখ্যাত স্তোত্র। মধ্বাচার্যের অনুসারীদের মতে মধ্বাচার্য হলেন দেবতা বায়ুর তৃতীয় অবতার, প্রথম অবতার বায়ু দেবতা এবং বায়ুস্তূতি অবতারের এই ক্রমকে স্বীকৃতি দিয়ে লেখা হয়েছে। বায়ুস্তূতি "হরি বায়ুস্তূতি" নামেও পরিচিত।
বায়ুস্তূতি ৪১টি প্যারা নিয়ে গঠিত। উল্লেখ্য বায়ুস্তূতির শুরুতে ও শেষে ২টি প্যারা নিয়ে গঠিত নৃসিংহ নখস্তূতি জপ করা হয়।
কিংবদন্তি
কিংবদন্তি আছে মধ্বাচার্যের দ্বারা করা প্রতিদিনের পূজার সময়, ত্রিবিক্রম পণ্ডিতাচার্য বাইরে দ্বাদশ স্তোত্র পাঠ করতেন।নৈবেদ্যের সমাপ্তি বা লার্ডকে খাবারের আনুষ্ঠানিক নৈবেদ্য ঘণ্টা বাজানোর মাধ্যমে নির্দেশ করা হয়েছিল। যাইহোক, একদিন ত্রিবিক্রম পণ্ডিতাচার্য ক্রমশ কৌতূহলী হয়ে উঠলেন কারণ বহুদিন পরেও ঘণ্টার শব্দ শোনা যাচ্ছিল না। তিনি দরজা দিয়ে উঁকি দিয়ে দেখলেন যে মাধব ভগবান রামকে হনুমান হিসেবে, ভগবান কৃষ্ণকে ভীমসেন হিসেবে এবং ভগবান বেদব্যাসকে মধ্বাচার্য হিসেবে পূজা করছেন। ভক্তি দ্বারা কাবু হয়ে তিনি বায়ুস্তূতি রচনা করেন এবং মধ্বাচার্যকে উৎসর্গ করেন।
সান্ধ্য আইন
সান্ধ্য আইন এমন এক ধরনের আইন যেখানে কোন একটি নির্দিষ্ট সময়ের জন্য বিশেষ ধরনের কর্মকাণ্ডকে নিষিদ্ধ করা হয়।
শব্দতত্ত্ব
"সান্ধ্য আইন"-এর আক্ষরিক অর্থ সন্ধ্যার সময় বা সন্ধ্যার পরে লোক চলাচলের নিয়ম কানুন। এটির ইংরেজি শব্দ curfew কার্ফ্যু, যা এসেছে ফরাসি ভাষার শব্দ couvre-feu কূভর-ফ্যু হতে, যার অর্থ অগ্নি-নির্বাপণ। মধ্যযুগে ইংরেজি শব্দ ভাণ্ডারে curfeu হিসেবে আত্তীকরণ হয় এবং আধুনিক যুগে সেটির বানান হয় curfew। উইলিয়াম দি কনকরারের মতে এই শব্দটির প্রকৃত অর্থ হল "কাঠের বাড়ি ঘরে জ্বালানো অগ্নিশিখা এবং আগুনের প্রদীপ থেকে অগ্নিকাণ্ড প্রতিরোধের জন্য রাত আটটার ঘণ্টা বাজবার মধ্যেই সকল অগ্নিশিখা ও আগুনের প্রদীপ নিভিয়ে ফেলার নিয়ম"।
যুক্তরাষ্ট্র
=== সান্ধ্য আইন জেলা ম্যাজিস্ট্রেট আদেশ প্রদান করতে পারেন৷ বাংলাদেশে বিশেষ ক্ষমতা আইন, ১৯৭৪ এর ২৪ ধারায় সান্ধ্য আইন সম্পর্কে আলোকপাত করা হয়েছে৷ সরকারের নিয়ন্ত্রণ সাপেক্ষে জেলা ম্যাজিস্ট্রেট কোন নির্দিষ্ট এলাকায় নির্দিষ্ট সময়ের মধ্যে কোন ব্যক্তিই সরকারের আদেশ অথবা অনুমতি ব্যতীত ঘরের বাহিরে চলাচলের নিষেধাজ্ঞাকে সান্ধ্য আইন বলে৷ ===
ওমর ফিলিপস
ওমর জামিল ফিলিপস (Omar Phillips; জন্ম: ১২ অক্টোবর, ১৯৮৬) সেন্ট পিটারের বসকোবেল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, কম্বাইন্ড ক্যাম্পাসেস ও কলেজেস দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন ‘রামো’ ডাকনামে পরিচিত ওমর ফিলিপস।